***PROJEKTS***

**KRĪZES VADĪBAS PADOMES**

 **SĒDES PROTOKOLS**

1. Pieņemt zināšanai veselības ministres iesniegto informāciju par aktuālo situāciju saistībā ar koronavīrusa izplatību Eiropā un iespējamajiem nepieciešamajiem pasākumiem turpmākai rīcībai.

2. Veselības ministrijai, atbilstoši epidemioloģiskās situācijas attīstībai:

2.1. turpināt vadīt un koordinēt preventatīvo, gatavības, reaģēšanas, kā arī iespējamo seku likvidēšanas pasākumu kopumu un rīkoties saskaņā ar Pasaules Veselības organizācijas rekomendācijām un Valsts katastrofu medicīnas plānā noteikto.

2.2. noteiktā kārtībā reaģēšanas un iespējamo seku likvidēšanas pasākumos iesaistīt valsts un pašvaldību institūcijas, juridiskās un fiziskās personas, kā arī to rīcībā esošus resursus.

2.3. nepieciešamības gadījumā noteiktā kārtībā izmantot Valsts materiālajās rezervēs esošos resursus, kā arī atbilstoši epidemioloģisko risku analīzei sagatavot priekšlikumus Krīzes vadības padomei par neatliekamu nepieciešamību papildināt Valsts materiālās rezerves.

2.4. turpināt nodrošināt regulāru un atbilstošu informācijas apmaiņu ar Pasaules Veselības organizāciju, Eiropas Slimību profilakses un kontroles centru un Eiropas Komisijas Ārkārtējo situāciju koordinācijas centru.

2.5. turpināt nodrošināt savlaicīgas un uzticamas informācijas par epidemioloģiskās situācijas attīstību pieejamību Veselības ministrijas, Slimību profilakses un kontroles centra un Neatliekamās medicīniskās palīdzības dienesta tīmekļa vietnēs, kā arī proaktīvi konsultēt iedzīvotājus un iesaistīto institūciju amatpersonas par nepieciešamajiem epidemioloģiskajiem pasākumiem.

2.6. nepieciešamības gadījumā rosināt sasaukt Krīzes vadības padomes ārkārtas sēdi, lai lemtu par nepieciešamību īstenot papildus pasākumus, kā arī par papildus resursu piesaistīšanu.

3. Valsts un pašvaldību institūcijām, juridiskām personām un fiziskām personām sniegt nepieciešamo atbalstu Veselības ministrijai.

4. Lai nodrošinātu nepieciešamo veselības aprūpi pacientiem, ņemot vērā koronavīrusa klīnisko ainu un izraisītās smagās pneimonijas, Veselības ministrijai iesniegt Ministru kabinetā finanšu pieprasījumu no valsts budžeta programmas 02.00.00 “Līdzekļi neparedzētiem gadījumiem”:

4.1. Ekstra korporālās membrānas oksigenācijas iekārtas iegādei sabiedrībai ar ierobežotu atbildību “Rīgas Austrumu klīniskā universitātes slimnīca”.

4.2. Mākslīgās plaušu ventilācijas un neinvazīvās plaušu ventilācijas aparatūras iegādei sabiedrībai ar ierobežotu atbildību “Rīgas Austrumu klīniskā universitātes slimnīca”, valsts sabiedrībai ar ierobežotu atbildību “Bērnu klīniskā universitātes slimnīca”, sabiedrībai ar ierobežotu atbildību “Paula Stradiņa klīniskā universitātes slimnīca”, reģionālajām slimnīcām.

4.3. CO2 eliminācijas filtru un citokinīnu iegādei sabiedrībai ar ierobežotu atbildību “Rīgas Austrumu klīniskā universitātes slimnīca”.

 4.4. Individuālo aizsardzības līdzekļu iegādei ģimenes ārstiem, ārstniecības iestādēm, Neatliekamās medicīniskās palīdzības dienestam un Slimību profilakses un kontroles centram.

4.5. Reaģentu iegādei laboratorisko izmeklējumu nodrošināšanai, palielinoties iespējamajam pacientu skaita pieaugumam.

5. Atbalstīt papildus finanšu līdzekļu piešķiršanu Veselības ministrijai Valsts materiālo rezervju atjaunošanai un Veselības ministrijai iesniegt Ministru kabinetā finanšu pieprasījumu no valsts budžeta programmas 02.00.00 “Līdzekļi neparedzētiem gadījumiem”, pamatojoties uz Neatliekamās medicīniskās palīdzības dienesta sniegto izvērtējumu.

6. Krīzes vadības padomes sekretariātam protokolu nosūtīt Valsts kancelejai.